***«Stille natt Hellig natt»*   
Tradisjonsrik førjulskonsert fyller kirker i Sør-Norge**

**I snart 30 år har den tradisjonsrike julekonserten «Stille natt Hellige natt» fylt kirker i Sør-Norge med julens budskap, førjulsstemning og tradisjonsrik julemusikk.***Tirsdag 13. desember er de i Ski nye kirke klokka 18.00 og 21.00. Onsdag 14. desember kommer Stille natt Hellige natt til Lillestrøm kirke klokka 17.30 og 20.00. Søndag 18. desember er de i Østerås kirke klokka 17.00 og i Majorstuen kirke klokka 21.00.   
Årets turné med Stille natt Hellige natt avsluttes i Oslo den 22 desember med to konserter i Fagerborg kirke klokka 17.30 og klokka 20.00.*

— De som gleder oss med gode julesanger og førjulsstemning i år er **Marian Aas Hansen, Rune Larsen, Alexander Rybak, Maria Haukaas Mittet** og **Hans Petter Moen.** Sistnevnte er kjent fra underholdningsgruppa Cheezy Keys.Musikken er det som vanlig Jon-Willy Rydningen og Olav Torget som står for, sier produsent Tor Arne Ranghus i Taran AS.

I år er det 29 år siden Tor Arne Ranghus startet konserten og tok med seg folkekjære og profesjonelle artister for å ha julekonserter og synge julens budskap i kirker over hele Sør-Norge.   
Siden 2001 har konserten, også kalt for alle julekonserters mor, samarbeidet med Strømmestiftelsen, et samarbeid som har gitt flere millioner kroner til stiftelsens arbeid i kampen mot fattigdom.

*— Det er et stort privilegium å få reise rundt i våre kirker og være med på å formidle julens varme med vakker julesang og julemusikk. At vi støtter Strømmestiftelsen, gir dette en dimensjon jeg er stolt over å være med på, sier Maria Haukaas Mittet.*

*— For oss betyr det ekstra mye at vi kan dele noe av det vi får med dem som ikke har. Derfor vil noe av inngangsbilletten også i år gå til Strømmestiftelsen og deres arbeid blant de aller fattigste i verden, sier produsent, Tor Arne Ranghus i Taran AS.*

***«Stille natt Hellige natt»*** blir i år fremført 52 ganger i 46 kirker i Sør-Norge. Konserten avsluttes i Fagerborg kirke i Oslo med to konserter den 22. desember.

Bildetekst. Fra venstre: Alexander Rybak, Maria Haukaas Mittet, Marian Aas Hansen, Hans Petter Moen og Rune Larsen.

Foto: Jarle Nyttingnes

For mer informasjon:

TARAN as; Tor Arne Ranghus: + 47 901 41 616

Strømmestiftelsen – Presse og samfunnskontakt Asle Stalleland + 47 92 21 74 78